OzLabs/hebrew-wiki-articles huggingface dataset:
The Hunchback of Notre Dame

The Hunchback of Notre Dame: An Original Walt Disney Records Soundtrack הוא פסקול סרט האנימציה של דיסני משנת 1996, "הגיבן מנוטרדאם". הוא כולל שירים שנכתבו על ידי אלן מנקן וסטיבן שוורץ עם ביצועים מאת פול קנדל, דייוויד אוגדן סטיירס, טוני ג'יי, טום הולס, היידי מולנהאואר, ג'ייסון אלכסנדר, מרי וויקס ומרי סטאוט, יחד עם סינגלים של All-4-One/איטרנל, ונעימת הסרט שהולחנה על ידי אלן מנקן.

הסינגל "Someday" שבוצע במקור על ידי להקת הבנים All-4-One בארצות הברית, בוצע מחדש על ידי להקת ה-R&B הבריטית איטרנל לקראת היציאה בבריטניה. לואיס מיגל הקליט את הגרסה בספרדית בשם "Sueña", שהפך ללהיט גדול באמריקה הלטינית. האלבום יצא ב-28 במאי 1996 על ידי וולט דיסני רקורדס, והגיע למקום ה-11 בבילבורד 200.

בשנת 2021, יצאה מחדש גרסה של הפסקול כחלק מ-"Walt Disney Records: The Legacy Collection" של דיסני. בנוסף לשירים המלאים ולנעימות, ערכת שני הדיסקים כוללת גרסאות דמו של השירים.<ref></ref>

== רשימת רצועות ==

== גרסה עברית ==

עם צאת הסרט יצאה גם מהדורה עברית של שירי הסרט תחת חברת הד ארצי. במהדורה זו, כל הקטעים האינסטרומנטליים אוחדו לרצועה אחת נפרדת.

== תארים ומכירות ==
{| class="wikitable sortable"
!מדינה
!תואר
!עותקים
|-
!ארגנטינה (CAPIF)<ref></ref>
|זהב
|30,000
|-
!ארצות הברית (RIAA)<ref></ref>
| rowspan="2" |פלטינה
|1,000,000
|-
!קנדה (Music Canada)<ref></ref>
|100,000
|}

== קישורים חיצוניים ==

== הערות שוליים ==

קטגוריה:פסקולים מ-1996
קטגוריה:פסקולי סרטי אנימציה של דיסני
קטגוריה:פסקולי סרטים
קטגוריה:אלבומים שהופקו על ידי אלן מנקן
קטגוריה:פסקולי וולט דיסני רקורדס
דמיטרי פטרושב

דמיטרי ניקולאייביץ' פטרושב (ברוסית: Дми́трий Никола́евич Па́трушев; נולד ב-13 באוקטובר 1977 בלנינגרד, רוסיה הסובייטית ברית המועצות) הוא מדינאי רוסי, המכהן כסגן ראש ממשלת רוסיה ממאי 2024. שימש קודם לכן כחבר בדירקטוריון גזפרום, יושב ראש בנק החקלאות הרוסי וכשר החקלאות הרוסי.

ידוע כבנו של ניקולאי פטרושב, ראש שירות הביטחון הפדרלי הרוסי משנת 2000 עד 2008 ומזכיר המועצה לביטחון לאומי של רוסיה משנת 2008 עד 2024.

==השכלה==
בשנת 1999 סיים את לימודיו באוניברסיטה הממלכתית לכלכלה וניהול במוסקבה עם תואר במנהל עסקים. בשנים 2002–2004 למד באקדמיה הדיפלומטית של משרד החוץ הרוסי עם תואר בכלכלה עולמית. בשנת 2006 סיים את לימודיו באקדמיית שירות הביטחון הפדרלי של רוסיה.

== קריירה==
=== קריירה מוקדמת, בנקאי ===
בשנים 1999–2002 עבד במשרד התחבורה של רוסיה ולאחר בשנת 2004 הצטרף לבנק VTB. בשנת 2007, מונה לסגן נשיא הבנק.

בשנים 2010–2018 שימש כיו"ר הדירקטוריון וחבר מועצת הפיקוח של בנק החקלאות הרוסי. תחת פטרושב, הבנק הגדיל את מספר המוצרים והשירותים, הן עבור אנשים פרטיים והן עבור עסקים. כמו כן הושקו פרויקטים בתחומי ביטוח והשקעות. גם היקף התמיכה במכלול החקלאי והתעשייתי גדל. משנת 2010 עד 2017, תיק ההלוואות של הבנק גדל פי ארבעה. בשנת 2017, זה הסתכם בסכום של 2.97 טריליון רובל. מ-2016 עד 2021, שימש כחבר במועצת המנהלים של תאגיד גזפרום. בשנת 2015, התאחדות הבנקים הרוסיים הכתירה אותו כ"בנקאי השנה". שנה לאחר מכן הוענק לו עיטור הכבוד.
=== שר החקלאות ===
ב-18 במאי 2018 הוא מונה לשר החקלאות של הפדרציה הרוסית בממשלת מדבדב השנייה, ב-21 בינואר 2020 מונה מחדש לתפקיד זה, בממשלת מישוסטין הראשונה. תחת פטרושב פותחה התוכנית הממלכתית "פיתוח משולב של שטחים כפריים" ועד סוף 2020, התכנית כיסתה 82 מחוזות והשפיעה על 6 מיליון איש ממגזר החקלאות.

בשל תמיכתו במלחמת אוקראינה–רוסיה הוטלו עליו סנקציות אישיות במסגרת העיצומים הבינלאומיים שהטילו האיחוד האירופי, הממלכה המאוחדת, ארצות הברית, קנדה, שווייץ, אוסטריה, יפן, אוסטרליה, אוקראינה וניו זילנד.

==משפחתו==
הוריו הם ילנה פטרושבה, רופאה במקצועה ועובדת בנק VTB וניקולאי פטרושב, מדינאי ויושב ראש המועצה לביטחון לאומי של רוסיה. כיהן כראש שירות הביטחון הפדרלי הרוסי משנת 2000 עד 2008.

אחיו הצעיר אנדריי פטרושב הוא איש עסקים ששימש כסמנכ"ל גזפרום נפט ומנכ"ל "המרכז למיזמים ארקטיים".

==קישורים חיצוניים==

* [http://government.ru/gov/persons/544/events/ דמיטרי פטרושב] באתר ממשלת רוסיה

קטגוריה:סנקט פטרבורג: אישים
קטגוריה:פוליטיקאים רוסים
קטגוריה:כלכלנים רוסים
קטגוריה:בנקאים רוסים
קטגוריה:גזפרום: אישים
פ
קטגוריה:סגני ראש ממשלת רוסיה
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1977
לאסלו ארדש

לאסלו ארדש (בהונגרית: Erdős László; בודפשט, 20 ביולי 1913<ref name="Születési">[https://familysearch.org/pal:/MM9.3.1/TH-1951-21554-40293-76?cc=1452460&wc=M935-PMC:793423573 Születési anyakönyvi kivonata]</ref> – בודפשט, 27 במרץ 1997) היה סופר, משורר, עיתונאי יהודי-הונגרי ניצול שואה. פורסמו עשרות מעבודותיו/כתביו וזכה בפרסים חשובים כגון פרס אטילה יוז'ף (פעמיים) שהוא הפרס הספרותי הגבוה בהונגריה.

==קורות חיים==
לאסלו ארדש נולד במשפחה יהודית כבנם של מיקשה ארדש ושל קארולינה דויטש. הוא השתתף בתנועה הקומוניסטית הבלתי חוקית משנת 1931. סיים את בחינות הבגרות באותה השנה והתחיל לעבוד להתמחות בדפוס במקביל ללימודיו האקדמיים. ב-1935 קיבל תואר במשפטים. הוא נתפס ב-1942 הן בשל יהדותו והן בשל פעילותו הבלתי חוקית ונידון למאסר עולם. הוא גורש לדכאו ב-1944, שרד ושוחרר ב-1945 בסיום מלחמת העולם השנייה. תחילה היה ראש מחלקת התרבות של "אגודת הנוער הדמוקרטית ההונגרית" (MADISZ), לאחר מכן עבד ב"חברת הסרטים הוניה" (Hunnia). מ-1950 עבד בהוצאת הספרים של האוניברסיטה ומ-1953 באגודת הסופרים ההונגרית. משנת 1957 היה העורך ולאחר מכן העורך הראשי של "הוצאת הספרים מגווטה" (Magvető Könyvkiadó). משנת 1964 היה ארדש חבר צוות המערכת של כתב העת "האוניברסיטה לרפואה". משנת 1972 היה יועץ מחלקת העיתונות של חברת הביטוח הממלכתית של הונגריה (חברת הביטוח היחידה למעשה). הוא פרש ב-1974.
לוח הזיכרון של לאסלו ארדש (ברובע 7, רחוב הרנאד 43)

== כתביו ==
* אישטוק השוטה בבחירות השופטים (דרמה, 1946)
* בקצה הכפר נמצאת ה-vasvella. . . סצנה דרמטית מתקופת מרד הכולרה; הוצאת סיקרה, בודפשט 1947 (מחזות, סצנות, משחקים)
* הפיל של קיסר סין (אגדות, 1955)
* אמנות מסוכנת (רומן, 1955)
* מכתבים לווינה (רומן איגרות, 1958)
* מצפון (רומן, 1958)
* סיזיפוס (סיפור קצר, רומן קצר, 1959) (גם ברומנית)
* הנמלט (רומן, 1960, 1968)
* איש שחי בתוכנו פעם. סיפור השחרורים שלי. האושר של שאנדור הורבאט (רומנים קצרים, 1963)
* משהו מתבשל. מאבק לריאליזם סוציאליסטי (מחקר, 1964)
* סיפורו של לילה אחד (רומן, 1965)
* פרופסור טקיטוס. השקר האחרון (סיפורים קצרים, 1966)
* תיק הגדוש (טרילוגיית רומנים, 1967)
* היובל של הפרופסור (רומן, 1969)
* נחיתת אונס (רומן פנטזיה לנוער, 1971)
* גור הכלבים האלוהי (רומן, 1973)
* אגדות רחוב הבתולה (רומן, 1977) (גם בפולנית)
* שושלת קאפאיאג (רומן, 1980)
* בן המכשפה (רומן, 1983)
* ליל האולרים (זיכרונות, 1984)
* האגדה של סבריאנץ' (רומן, 1997)

== פרסים ==
* פרס אטילה יוז'ף (1956, 1959)
* עיטור מסדר העמל דרג זהב (1983)
* אזרחות כבוד של ארז'בטווארוש (2003) (לאחר מותו)<ref></ref>

== ראו גם ==
* [https://sites.google.com/site/scifitort/iroportrek/erdos-laszlo החברה ההונגרית להיסטוריה של המדע]
* [https://mek.oszk.hu/02200/02227/html/03/464.html תולדות הספרות ההונגרית]
* [https://mek.oszk.hu/00000/00019/html/e/i003363.htm סופרים הונגרים בני זמננו]
== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:משוררים יהודים הונגרים
קטגוריה:קומוניסטים יהודים הונגרים
קטגוריה:אסירים במחנה הריכוז דכאו
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:יהודים זוכי פרס אטילה יוז'ף
קטגוריה:משפטנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1913
קטגוריה:הונגרים שנפטרו ב-1997
גילוף

isbn=9781387503421}}</ref>
סקלרי בעץ]]
שער סקלרי מגולף
גילוף היא פעולת השימוש בכלים במטרה לעצב משהו העשוי מחומר על ידי גירוד והסרת חלקים מחומר זה. ניתן ליישם את הטכניקה על כל חומר מוצק מספיק כדי להישאר מוצק ולא להתפורר גם כאשר הוסרו ממנו חלקים, ועם זאת רך דיו כדי לגרד חלקים ממנו עם כלים זמינים. גילוף, כאמצעי להכנת פיסול באבן או בעץ, נבדל משיטות המשתמשות בחומרים רכים וניתנים לגימור כמו חרס, פירות וזכוכית מותכת, אשר אפשר לעצבם בקלות על ידי לישה בעודם רכים ואז להתקשות ולהתקבע בצורות שעוצבו על החומר. גילוף, לעיתים קרובות, דורש הרבה יותר עבודה מאשר שיטות המשתמשות בחומרים ניתנים ללישה.

ישנם מספר סוגי גילוף, וביניהם:
* גילוף בעצמות
* גילוף בפירות
* גילוף בדלעת (לדוגמה יצירת ג'ק-או-לנטרן)
* פיסול בקרח
* גילוף באבן
** פטרוגליף
* גילוף בעץ
* גילוף באבן

== היסטוריה ==
=== גילוף באבן ===
שרידים של חפצי אבן מגולפים וכלים שנוצרו במהלך תקופת האבן (מבערך 10,000 לפנה"ס עד 2,000 לפנה"ס לערך) מהווים ראייה לכך שתרבויות עתיקות באזורים רבים בעולם גילפו באבן.

הטכניקות העתיקות ששימשו בגילוף באבן השתנו מעט במהלך ההיסטוריה העתיקה עד לימי הביניים. במיוחד בולטת השפעת הפיסולים של תרבויות מצרים העתיקה, המזרח הקרוב, היווני והרומי, על גילוף האבן של אירופה במהלך ימי הביניים.

במהלך ההיסטוריה, גילופים המיוחדים לתקופות מסוימות יצרו סגנונות אמנותיים מיוחדים, ובנוסף היה שימוש בכלים ייחודיים לאותה התקופה.<ref></ref>

=== גילוף בעץ ===

שרידים לגילוף עתיק בעץ קיימים כבר מהתקופה הפלאוליתית, ונעשה בו שימוש נרחב בתרבות מצרים העתיקה. בנוסף נעשה שימוש רחב בגילוף בעץ בתרבות הגותית.

== ראו גם ==
* פיסול
* תחריט

== הערות שוליים ==

קטגוריה:אמנות
קטגוריה:אמנות חזותית
קטגוריה:תהליכי ייצור
קטגוריה:עיבוד מכני
אלישע קלי

אלישע (קופילוב) קלי (1926-2010) היה דוקטור להנדסת מים מהטכניון וממקימי קיבוץ נירים. לקח חלק בתכנון תשתיות המים המשמעותיות בישראל. חיבר ספרים רבים בתחום הנדסת המים.

==קורות חיים==
נולד בשנת 1926 בתל אביב. למד בבית חינוך לילדי עובדים ובתיכון חדש.

התגייס בגיל 17 לפלמ"ח בשנת 1943. הוכשר כלוחם בהכשרת שער העמקים של תנועת השומר הצעיר בפלוגה ו' של חטיבת הנגב והשתתף במבצע הקמת אחת עשרה הנקודות בנגב. לקח חלק בהגנה על קיבוץ נירים במהלך מלחמת העצמאות, שם הכיר את פנינה, מי שלימים תהיה אשתו, גם היא חברת פלמ"ח. במילואים מילא תפקיד סמל וקצין במערך הג"א.

היה חבר בקיבוץ נירים בין השנים 1950-1957.

בשנת 1949 שוחרר משירותו עקב מחלת אמו. לאחר מכן החל את לימודיו בטכניון בחיפה אותם סיים בשנת 1955. למד תואר שני בחקר ביצועים בגלאזגו, סקוטלנד בשנת 1967, ובשנת 1988 תואר שלישי בניהול משאבי מים בקליפורניה.

לאחר שעזב את נירים הצטרף אלישע קלי לתה"ל ולקח חלק בתכנון המוביל הארצי, תעלת הימים ופרויקטים רבים בארץ ובעולם. ב-1960 נמנה עם הצוות הראשון של החברה שיצאו לחו"ל, ולקח חלק בהקמת תשתיות המים בניגריה שזכתה בעצמאותה.

שימש כמהנדס מים עצמאי, מנכ"ל סניף ישראל בחברת BEC של חיים בן עזרא, גם הוא יוצא תה"ל, ויועץ ראשי בחברת UNDP.

==ספריו==
* המאבק על המים, תשכ"ה, הוצאת הקיבוץ המאוחד.
* מים בשלום, 1989, הוצאת ספרית פועלים.
* משאב במחסור, 1997, המכון למחקר המים - הטכניון.
* כאן ובארצות רחוקות, 2001, הוצאת תורגמן.
* משק המים הלאומי, 1996, הוצאת הרשות לתכנון לאומי וכלכלי.
* תפעול אופטימלי של מערכות השקיה קיימות, 1973, הוצאת משרד החקלאות.

==חיים אישיים==
אלישע קלי היה נשוי לפנינה והיה אב למיכל ויוסי. התגורר ברמת השרון עד לפטירתו בפברואר 2010.

==קישורים חיצוניים==
*
* 

קטגוריה:מהנדסים ישראלים
קטגוריה:לוחמי ההגנה
קטגוריה:לוחמי הפלמ"ח
קטגוריה:ישראלים במלחמת העצמאות
קטגוריה:ישראלים שנולדו ב-1926
קטגוריה:ישראלים שנפטרו ב-2010
מכוורת

דרום קרולינה; כוורות מסוג לנגסטרו על משטחים.]]
מכוורת היא מקום שבו מרוכזות מספר כוורות של דבורי דבש, ובו מתבצעות רוב עבודות הדבוראי. מכוורות מגיעות בגדלים רבים ויכולות להיות כפריות או עירוניות בהתאם לפעולת ייצור הדבש. יתר על כן, מכוורת עשויה להתייחס לכוורות של חובבים או לאלה המשמשות לשימוש מסחרי או חינוכי. מכוורת יכולה יכול להיות גם מבנה חסר קירות, מקורה, בדומה לביתן שבו שוכנים כוורות, או מבנה סגור עם פתח המכוון את נתיב המעוף של הדבורים.

==קישורים חיצוניים==

קטגוריה:דבוראות
אינטרקיור

הנהלת אינטרקיור בפתיחת המסחר במניותיה בבורסה לניירות ערך בתל אביב
אינטרקיור בע"מ (באנגלית:InterCure) היא חברה ציבורית ישראלית לגידול ואספקת קנאביס למטרות רפואיות, ברישיון ובפיקוח משרד הבריאות, הפועלת מאז שנת 1994. ניירות הערך של החברה נסחרים בבורסה לניירות ערך בתל אביב, בנאסד"ק ובבורסה לניירות ערך של טורונטו.

==על החברה==
חברת אינטרקיור נוסדה בנובמבר 1994, כחברת השקעות בתחום הביומד. בין החזקותיה היו 17.25% מחברת רג'נרה, שעסקה בפיתוח תרופות למחלות מערכת העצבים המרכזית, והחזיקה 9.3% בנובלוס העוסקת בדיאגנוסטיקה למחלת הסרטן.

ביוני 2018 רכשה את חברת קנדוק בע"מ, שהתאגדה כחברה במרץ 2010 ועסקה בתחום הקנביס. באמצעות חברה זו וחברות בנות אחרות עוסקת אינטרקיור במחקר, טיפוח, גידול, יבוא, ייצור, ייצוא, שיווק, הפצה ומכירה של מוצרי קנאביס רפואי. יושב ראש החברה מאז מרץ 2019 הוא אהוד ברק. מנכ"ל החברה הוא אלכסנדר רבינוביץ.

בנובמבר 2018 דיווחה החברה על גיוס של 17 מיליון דולר במסגרת הנפקה פרטית. ביוני 2020 גייסה החברה 38 מיליון ש"ח.

ב-1 בספטמבר 2021 החלו מניות החברה להיסחר בנאסד"ק, במקביל למסחר בהן, שהחל קודם לכן, בבורסה לניירות ערך בתל אביב ובבורסה לניירות ערך של טורונטו.

לחברה 11 חברות בנות עיקריות:
* קנדוק בע"מ (Canndoc): נוסדה במרץ 2010 ונרכשה על ידי אינטרקיור ביוני 2018. עוסקת בייצור ייצוא והפצה של קנביס רפואי.
* כאן-עולם (Cannolam): רשת בתי מרקחת בישראל להפצה של קנביס רפואי במותג "גבעול". אינטרקיור רכשה את השליטה בה ביולי 2020.
* פרמזון רוקחות בע"מ: נוסדה ביוני 2010. עוסקת בהפצה של קנביס רפואי לבתי מרקחת בישראל.
* ביו מקס פארם (Bio Max Pharm): שותפות המפעילה שני בתי מרקחת, בחולון ובראשון לציון.
* קלאב פארם בע"מ: נוסדה בנובמבר 2001. מפעילה בית מרקחת לקנביס רפואי בקניון M הדרך.
* מיי בנימינה קלאב פארם 2022 בע"מ: נוסדה בינואר 2022. מפעילה בית מרקחת לקנביס רפואי בבנימינה.
* הלו מדיקל (Hello Medical): שותפות המפעילה מרכז לייעוץ בטיפול בקנביס רפואי.
* גרין לוג גלובל בע"מ (GreenLog Global): נוסדה ביוני 2020. עוסקת בהפצה של קנביס רפואי לבתי מרקחת בישראל.
* בית מרקחת דורון בע"מ: נוסדה בדצמבר 2005. מפעילה בית מרקחת לקנביס רפואי ברעננה. 
* בית מרקחת מעיין חיים 2015 בע"מ: נוסדה במאי 2015. מפעילה בית מרקחת לקנביס רפואי בבית דגן.
* בית מרקחת אחוזה ד.י בע"מ: נוסדה באוקטובר 2010. מפעילה בית מרקחת ברעננה.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות בתחום הקנאביס
קטגוריה:הרצליה: חברות
קטגוריה:חברות ישראליות הנסחרות ביותר מבורסה אחת
קטגוריה:ישראל: חברות שהוקמו ב-1994
טרבור טורדג'מן

טרבור פלנגן טורדג'מן (באנגלית: Trevor Flanagan-Torjdman; נולד ב-22 בנובמבר 1995) הוא שחקן, רקדן וכוריאוגרף קנדי.

== ביוגרפיה ==
טורדג'מן נולד בקיצ'נר, אונטריו, קנדה ב-22 בנובמבר 1995. יש לו שלושה אחים, ג'סטין, ניית'ן וסטיבן. הוא החל לרקוד בגיל ארבע בסטודיו של אמו, ג'ואן. טרבור למד את כל סגנונות הריקוד, אבל בחר להתמקד בהיפ הופ וברייקדאנס. טרבור הופיע בקליפ של ויקטוריה דאפילד לשיר "Fever". בנוסף, הוא גם עורך סדנת ריקוד בשם "Raw Motion Dance".

בשנת 2013 טורדג'מן החל להופיע בסדרת הדרמה "נולדו לרקוד" בתפקיד ג'יימס. בשנת 2015 הוא הופיע בסרט "Full Out" , בתפקיד נייט.

בין השנים 2015 ל-2016, טורדג'מן השתתף בספין-אוף של "נולדו לרקוד" בשם "אולפני אבדות ומציאות" . בסדרה הוא גילם את ג'יימס, אותה דמות מהסדרה המקורית. 

בשנת 2018, הוא כיכב בסרט הטלוויזיה "זומבים" של דיסני בתפקיד באקי. כמו כן שיחק בסרטי ההמשך "זומבים 2" מ-2020 ו"זומבים 3" מ-2022. 

== חיים אישיים ==
מאז 2015 הוא נמצא במערכת יחסים עם השחקנית והרקדנית ג'ורדן קלארק . ב-16 בספטמבר 2023 השניים נישאו.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|Full Out 
|נייט
|
|}

=== טלוויזיה ===
{| class="wikitable"
!שנה
!סדרה
!תפקיד
! הערות
|-
| 2013–2022
|נולדו לרקוד
| ג'יימס
| תפקיד ראשי (עונות 1–4)
תפקיד אורח (עונות 5, 7&8); 128 פרקים
גם ביים את הפרק: "Only You" <small>(2016)</small>
|-
| 2015–2017
|אולפני אבדות ומציאות 
| ג'יימס
| 18 פרקים
|-
| 2018
| זומבים
| באקי ביוקנן
|סרט טלוויזיה של ערוץ דיסני
|-
| 2020
| זומבים 2
|באקי ביוקנן
| סרט טלוויזיה של ערוץ דיסני
|-
| 2021–2023
| קיקיוואקה: מחנה קיץ
| פארקר פרסטון
| תפקיד ראשי (עונות 5–7); 61 פרקים
|-
| 2022
| זומבים 3
| באקי ביוקנן
|סרט טלוויזיה של ערוץ דיסני
|-
|2024
|ZOMBIES: The Re-Animated Series 
|באקי ביוקנן
|דיבוב; 4 פרקים
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה קנדים
קטגוריה:רקדנים קנדים
קטגוריה:קנדים שנולדו ב-1995
אייזק לופיין

אייזק לופיין (באנגלית: Isaac Lupien; נולד ב-30 במרץ 1995) הוא שחקן, רקדן, כוריאוגרף ומורה לריקוד קנדי. ידוע בשל תפקידו כאלדון בסדרת הנעורים הקנדית "נולדו לרקוד" .

== ביוגרפיה ==
לופיאן נולד בקנדה ב-30 במרץ 1995. הוא החל לרקוד בגיל 11 חודשים, ובאופן רשמי בגיל שנתיים. למד עם הכוריאוגרפיות מיה מייקלס ומנדי מור. בשנת 2013 החל לגלם את דמותו של אלדון בסדרת הטלוויזיה "נולדו לרקוד".<ref></ref>

== חיים אישיים ==
אביו, אליין לופיין, הוא הבעלים והמפעילים של בית הספר לריקוד "Canadian Dance Company" בקנדה.

== פילמוגרפיה ==
=== טלוויזיה ===
{| class="wikitable"
!שנה
!סדרה/סרט
!תפקיד
!הערות
|-
|2013–2017
|נולדו לרקוד
|אלדון
|תפקיד ראשי
|}

=== קולנוע ===
{| class="wikitable sortable"
!שנה
!סדרה/סרט
!תפקיד
|-
|2008
|הברקה 
|בוב ג'וניור
|-
|2015
|The Next Step Live: The Movie
|אל מיסמו
|-
|2017
|Jazz Hands 
|אייזאה
|}

== קישורים חיצוניים ==

== הערות שוליים ==

קטגוריה:כוריאוגרפים
קטגוריה:רקדנים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1995
שיין הארט

שיין הארט (באנגלית: Shane Harte; נולד ב-28 בנובמבר 1996) הוא שחקן וזמר קנדי. ידוע בשל תפקידו כלוק בסדרה "אולפני אבדות ומציאות" . בנוסף, הופיע בתפקיד לוק בסדרת הנעורים הקנדית "נולדו לרקוד" . ב-2015, הוא הוציא שני סינגלים בשם "Let You Know" ו-"Left Standing".<ref></ref> בנוסף, הוא היה אחראי על יצירת הפסקול של "אולפני אבדות ומציאות".

== פילמוגרפיה ==
{| class="wikitable sortable"
!שנה
!סדרה/סרט
!תפקיד
!הערות
|-
|2015
|נולדו לרקוד 
|לוק
|תפקיד משנה; 9 פרקים
|-
|2015
|המכשפה הטובה
|אנתוני
|תפקיד משנה; 7 פרקים
|-
|2016–2017
|אולפני אבדות ומציאות 
|לוק
|תפקיד ראשי
|-
|2016
|Ice Girls
|דארסי
|סרט טלוויזיה
|}

== קישורים חיצוניים ==

== הערות שוליים ==

קטגוריה:זמרים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1996
מחוז פורטו

מחוז פורטו (בפורטוגזית: Distrito do Porto) הוא מחוז שנמצא בחוף הצפון-מערבי של פורטוגל. בירת המחוז היא העיר פורטו, העיר השנייה בגודלה במדינה. מחוז גובל במחוזות אביירו וויזאו בדרום, במחוז בראגה בצפון ובמחוז וילה ריאל במזרח.

שטחו של המחוז הוא 2,395 ק"מ, והוא מאוכלס בכ-1,817,172 תושבים.

== דמוגרפיה ==
בשנת 2017 היו האוכלוסיות הזרות החוקיות העיקריות מברזיל (9,442), סין (2,475), אוקראינה (2,160), איטליה (1,273), ספרד (1,189), אנגולה (1,118) וכף ורדה (1,040). מספרים אלה אינם כוללים תושבים שקיבלו אזרחות פורטוגלית, אליה זכאים ברזילאים פורטוגזים ופורטוגזים-אפריקאים.<ref>[https://sefstat.sef.pt/distritos.aspx Estrangeiros residentes em: Porto] – SEF</ref>

== רשויות ==
המחוז כולל 18 רשויות:
* אמרנטה (עיר)
* באיאו (עיירה)
* פלגייראס (עיר)
* גונדומר (עיר)
* לוסאדה (עיירה)
* מאיה (עיר)
* מרקו דה קנבס (עיר)
* מטוסיניוס (עיר)
* פאסוס דה פריירה (עיר)
* פארדס (עיר)
* פנפיאל (עיר)
* פורטו (עיר ראשית)
* פובואה דה ורזים (עיר)
* סנטו טירסו (עיר)
* טרופה (עיר)
* ולונגו (עיר)
* וילה דו קונדה (עיר)
* וילה נובה דה גאיה (עיר), העירייה המאוכלסת ביותר והעירייה היחידה במחוז פורטו הממוקמת מדרום נהר הדורו.

כל הרשויות לעיל הן עיריות, מלבד באיאו ולוסאדה. חלק מהעיריות כוללות עיר אחת או יותר; עיריית פארדס מכילה את מספר הערים הרב ביותר: פארדס, גנדרה, רבורדוסה וסאו סלבדור דה לורדלו. ערים נוספות במחוז פורטו הן: ריו טינטו וולבום (בעיריית גונדומר), ארמסינדה (בעיריית ולונגו), סאו ממדה דה אינפסטה (בעיריית מטוסיניוס), פריאמונדה (בעיריית פאסוס דה פריירה) וליקסה (בעיריית פלגייראס).

== תחבורה ==
=== נמל התעופה הראשי ===
נמל התעופה פרנסיסקו סה קרניירו, נמל תעופה בין-לאומי הממוקם בפורטו, שטחו נמצא בעיקר בשכונות פדרס רוברס, מוריירה, מאיה וגרנדה פורטו.

=== נמל ראשי ===
לייחואס במטוסיניוס, אזור פורטו.

== קישורים חיצוניים ==

* 
== הערות שוליים ==

קטגוריה:פורטוגל: מחוזות
גספר וליסה

גספר וליסה (באנגלית: Gaspard and Lisa) היא סדרת טלוויזיה צרפתית-בריטית לילדים, המבוססת על סדרת ספרים בעלת אותו שם שנכתבה על ידי אן גוטמן ואוירה על ידי גאורג האלנסלבן.

הסדרה שודרה במקור ב-1 במאי 2011 בערוץ CITV בבריטניה ובערוץ Canal+ Family בצרפת. בישראל הסדרה שודרה בדיבוב לעברית בשנת 2011 בערוץ הופ!. לסדרה הופקו 2 ו-55 פרקים באורך 22 דקות.

שיר הפתיחה של הסדרה בעברית נוהל על ידי עוזי פוקס ובוצע על ידי איתי עמיר, טליה ברקאי, דייוויד לרנר ונגה פרידמן.

== עלילה ==
הסדרה עוקבת אחר שני חברים טובים בשם גספר וליסה, אשר בכל פרק הם מתמודדים עם אתגרים חדשים, יוצרים בעיות ופותרים אותן יחד.

== מדבבים ==
הדיבוב העברי בוים על ידי יפה גבאי, והופק על ידי עוזי פוקס, סאלי אמיגה, גלית גרעין ושירלי פורמן.
{| class="wikitable plainrowheaders" style="text-align:center;"
|+
!שם הדמות
!שם המדבב/ת בעברית
|-
|גספר
|דייוויד לרנר
|-
|ליסה
|נגה פרידמן
|-
|אבא של גספר
|עפרון אטקין
|-
|אמא של גספר
|דון לור שסקין
|-
|סבתא של גספר
|שרי
|-
|אמא של ליסה
|טליה ברקאי
|-
|אבא של ליסה
|רעי הלסטוך זלצמן
|-
| rowspan="3" |ילדים
|רותם שוקר
|-
|אייל לייבין
|-
|רומי אמיגה
|}
בנוסף, בדיבוב העברי דיבבו גם איילת גל, דרור חכימי, עדי וייס ושרון רוטר.

== קישורים חיצוניים ==
* 

* 
קטגוריה:סדרות ערוץ הופ!
קטגוריה:סדרות טלוויזיה בריטיות לילדים
ליאו וודול

ליאו וינסנט וודול (באנגלית: Leo Vincent Woodall; נולד ב-14 בספטמבר 1996) הוא שחקן קולנוע וטלוויזיה אנגלי. ידוע בעקבות כיכובו במיני-סדרות של נטפליקס, "הלוטוס הלבן" ו"יום אחד".

== ביוגרפיה ==
וודול נולד בהמרסמית', מערב לונדון.<ref name="gq je"></ref> הוא בא ממשפחה של שחקנים. אביו אנדרו, אביו החורג וסבתו הם שחקנים; הוריו נפגשו בבית ספר לדרמה. הוא החליט לעסוק במשחק לאחר שצפה בסדרת הטלוויזיה "כנופיית ברמינגהאם". הוא סיים תואר ראשון במשחק מבית הספר לחינוך לאמנויות (ArtsEd) בשנת 2019.<ref></ref> <ref></ref>

== קריירה ==
לאחר שסיים את לימודיו ב-ArtsEd ערך וודול את הופעת הבכורה שלו בטלוויזיה עם הופעת אורח בפרק 2019 של אופרת הסבון הרפואית של BBC One, "הולבי סיטי". בשנת 2019 הופיע בסרט הקצר "Man Down". באותו קיץ לוהק וודול לסרט העלילתי "Nomad", לאחר שנבחר לתפקיד מתוך 28,000 נבחנים.<ref></ref> הצילומים התרחשו בלמעלה מעשרים מדינות.<ref></ref>

ב-2021 ערך וודול את הופעת הבכורה שלו בקולנוע בסרט העלילתי "צ'רי", בבימוים של האחים רוסו.<ref></ref> הוא גילם את אדריאן איבשקוב בסדרת הטלוויזה "אקדמיה לערפדים".

בפברואר בשנת 2022 לתפקיד ראשי בסדרת הטלוויזיה "הלוטוס הלבן" לעונתה השנייה בסיציליה בתור ג'ק, תייר צעיר מאסקס בחופשה עם דודו קוונטין (טום הולנדר).<ref></ref><ref></ref> כדי להתכונן לתפקיד ולאמץ את המבטא של הדמות, צפה וודול בסרטונים של איש הטלוויזיה ג'ואי אסקס. <ref></ref>

ב-2024 גילם את דקסטר מייהו בעיבוד של נטפליקס לספרו של של דייוויד ניקולס, "יום אחד".<ref></ref> הוא לוהק גם לתפקיד חוזר בסדרת הטלוויזיה של אמזון פריים "Citadel".<ref></ref>

== פילמוגרפיה ==
=== קולנוע ===
{| class="wikitable sortable"
!שנה
! סרט
! תפקיד
! class="unsortable" | הערות
|-
| 2021
| צ'רי
| רודג'רס
|
|-
|טרם פורסם
|Nomad
| בן
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2019
| הולבי סיטי
| ג'ייק רידר
| פרק אחד
|-
| rowspan="2" | 2022
|Vampire Academy
| אדריאן איבשקוב
| 2 פרקים
|-
| הלוטוס הלבן
|ג'ק
| תפקיד ראשי (עונה 2)
|-
|2024
| יום אחד
| דקסטר מאיו
| תפקיד ראשי; 14 פרקים
|-
|TBA
|Prime Target
|אדוארד ברוק
|מיני-סדרה עתידית של אפל TV פלוס
|-
|
|Citadel
|
|
|}

== חיים אישיים ==
בזוגיות עם השחקנית והזמרת מייגן פייהי.<ref></ref>

==קישורים חיצוניים==

== הערות שוליים ==

קטגוריה:אנגלים ממוצא אמריקאי
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1996
1-פנטנול

1-פנטנול (1-pentanol) הוא כוהל ראשוני בעל שרשרת ישרה של חמישה פחמנים וקבוצת הידרוקסיל הקשורה לפחמן מספר 1. נוסחתו הכימית C<sub>5</sub>H<sub>11</sub>OH פנטנול הוא נוזל שקוף בטמפרטורת החדר בעל ריח אופייני.

החומר משמש כממס וכחומר מוצא להכנת אסטרים: לתוצר תגובת האיסטור בין 1-פנטנול לחומצה בוטירית: פנטיל בוטיראט ( pentyl butyrate) ריח אופייני של משמש והוא משמש כתוסף מזון וכתוסף לסיגריות. ולאסטר עם חומצה אצטית - פנטיל אצטט ריח בננה.
==קישורים חיצוניים==

קטגוריה:כהלים
שירי ג'ורנו

שירי ג'ורנו (נולדה ב-1972) היא שחקנית ובמאית תיאטרון ישראלית, המנהלת האמנותית והמייסדת של תיאטרון הידית.

== ביוגרפיה ==
נולדה כשירי גולדנברג וגדלה עם שלוש אחיותיה בקיבוץ בית אלפא.

בוגרת לימודי בימוי תיאטרון בסמינר הקיבוצים. חברת מעבדת התיאטרון "השולחן המשפחתי" (1999-2002) ואנסמבל "מרכז שלומי לתיאטרון אלטרנטיבי" מאז הקמתו (2002-2008).

נשואה לגולן, השניים מתגוררים בפרדס חנה והורים לשני בנים.

== קריירה מקצועית ==
=== משחק ===
* משהו שנגמר בהרקדה
* קולקציית סתיו
* השולחן המשפחתי - פסטיבל עכו, 2002<ref></ref>
* מפעל חיינו – זיכרון שכחה - פסטיבל עכו, 2004<ref></ref>
* ויה דה לה רוזה - סיפורה האישי של השחקנית והבמאית נטע פלוצקי, בבימויו של פבלו זלצמן. ההצגה עלתה בפסטיבל עכו לתיאטרון אחר, פסטיבל ישראל, ופסטיבל התיאטרון הבינלאומי בסיביו ברומניה<ref></ref>.

=== בימוי ===
* חתונה של פעם - מחזה קהילתי המספר את סיפורי החתונה של הנשים המשתתפות במחזה. היכל התרבות נתניה, 2003<ref></ref>
* מחכים לה (נס) - ההצגה הראשונה של אנסמבל הידית, 2007<ref></ref>
* לאן נעלמה השמחה - 2008
* אולמי סאן סט - עיבוד של ההצגה "לאן נעלמה השמחה" עבור פסטיבל עכו, שלאחר מכן עלתה בגרסה נוספת בתיאטרון הידית. 2009<ref></ref><ref></ref>
* טקטוניה - לעבור דרך קירות - זוכת פרס קיפוד הזהב בקטגוריית שפת במה, 2011<ref></ref>
* שלוש אצבעות מתחת לטבור - 2013<ref></ref>
* יתומים - סיפורם של ארבעה ילדים בבית יתומים עם הצטרפותה של ילדה חדשה לבית. 2015<ref></ref>
* החיים עפים - מונודרמת ליצנות בכיכובו של ירון סנצ'ו גושן, זוכה פרס קיפוד הזהב למבצע, 2016<ref></ref>
* שפת ים כנרת - מיזם חברתי תיאטרלי נודד המפגיש שחקנים וקהל סביב הכנרת, 2019<ref></ref>
* קום יונה - מופע ספוקן וורד בהשראת יונה הנביא, 2021<ref></ref>

== הערות שוליים ==

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:שחקניות ישראליות
קטגוריה:שחקנים ישראלים
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:בית אלפא: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
חוק איסור פרסום מידע לגבי נפגעים

חוק איסור פרסום מידע לגבי נפגעים, התשפ"ב–2022, שאושר בשנת 2022 בכנסת העשרים וארבע, ואוסר פרסום מידע על נפגעים קודם שניתן אישור רשמי לכך.

==היסטוריה חקיקתית==
דברי ההסבר להצעת החוק מציגים את הצורך בו:
:בעת מלחמה, אירועים ביטחוניים או אירועים אזרחיים פתאומיים שיש בהם הרוגים או פצועים, מופצות לעיתים תמונות מזירת האירוע או שמופץ מידע לגבי זהותם, וכך משפחותיהם מגלות על האסון בהודעה, במסרון או מכלי התקשורת לפני שקיבלו הודעה רשמית מאת הגורמים המוסמכים. התקדמות הטכנולוגיה, ובכלל זה הרשתות החברתיות והיישומונים, מאפשרת פרסום מהיר בתפוצה רחבה, ומעלה את השכיחות של הפצת מידע מזירות אסון ופיגועים. נוסף על הפגיעה במשפחות, הפצת מידע כאמור עלולה לגרום לבהלה בציבור ולפגוע ביכולתם של כוחות הביטחון וההצלה להגיש עזרה מקצועית בזמן אמת. מוצע לדחות את המועד שבו ניתן לפרסם מידע מזהה על הנפגעים בפרק זמן מוגבל כדי לאפשר למשפחות לקבל את ההודעה על הפגיעה ביקיריהם בדרך ראויה.

החוק אושר בכנסת ב-30 ביוני 2022, ונכנס לתוקף ב-1 בנובמבר 2022.

==הוראות החוק==
החוק מגדיר נפגע כאחד מאלה:
:(1) חייל, שוטר, סוהר או לוחם אש שנספה או שנפצע פציעה קשה;
:(2) אדם שנרצח או שנפצע פציעה קשה בפעולת איבה;
:(3) אדם שנהרג או שנפצע פציעה קשה באירוע פתאומי.

החוק אוסר לפרסם את שמו הפרטי או שם משפחתו של נפגע וכל מידע אחר העלול להביא לידי זיהויו של הנפגע על ידי כלל הציבור, ובכלל זה סביבתו הקרובה, כל עוד גורם רשמי לא אישר שנמסרה הודעה מטעם גורם רשמי לבני משפחתו (בן זוג, בת זוג, הורה, בן, בת, אח ואחות) של הנפגע בדבר פגיעתו.

איסור הפרסום הוא למשך 24 שעות ממועד הפגיעה, אך שר המשפטים רשאי לקבוע, באישור ועדת הבריאות, שבמקרים חריגים או בנסיבות חריגות שיקבע, איסור הפרסום יחול כל עוד לא ניתן אישור של גורם רשמי, אף בחלוף 24 שעות ממועד הפגיעה. האיסור אינו חל על על הנפגע ועל בני משפחתו ועל מידע שהם התירו לפרסם. בנוסף, האיסור אינו מונע מאדם להעביר מידע הנדרש לשם מתן טיפול רפואי, בהיקף המזערי הנדרש לשם כך, ואינו מונע מכוחות הביטחון וההצלה או ממי שפועל מטעמם להעביר מידע בהיקף המזערי הנדרש לשם מילוי תפקידם. האיסור אינו מונע גם פרסום של מועד ומקום לוויה של נפגע שנפטר.

פרסום בניגוד להוראות החוק הוא עוולה אזרחית, הנפגע או בני משפחתו רשאים להגיש תובענה אזרחית בגין פרסום כזה, ובית המשפט רשאי לפסוק פיצוי ללא הוכחת נזק בסכום שלא יעלה על 10,000 ש"ח.

שר המשפטים רשאי לפרסם תקנות לעניין חוק זה. תקנות כאלה לא פורסמו.

==קישורים חיצוניים==
* 
* 

==הערות שוליים==

קטגוריה:ישראל: חוקים
קטגוריה:הכנסת העשרים וארבע: חקיקה
קטגוריה:ישראל: רווחה
וינסטון סמית'

וינסטון סמית הוא דמות בדיונית והגיבור הראשי של הרומן הדיסטופי של ג'ורג' אורוול, "1984".

== סקירת דמות ==
וינסטון סמית' הוא גבר כבן 39 שעובד ב"מחלקת המסמכים" שב"מיניסטריון האמת", ותפקידו לשכתב את ההיסטוריה עבור המפלגה כך שיתאימו לקו המפלגה המשתנה ללא הרף (למשל, הוא מקבל קטעי עיתונות "בעייתיים", כגון קטעים המספרים בשבחם של חברי מפלגה שלאחר מכן סרחו, "אוידו" והפכו ל"לא אנשים"). בגלל תפקידו בשכתוב ההיסטוריה, בסמית' מתעוררים ספקות בנוגע לאמיתות המפלגה והמונופול שלה על האמת. בכל פעם שוינסטון מופיע מול מסך הטלסקרין (מכשיר הפיקוח) הוא מכונה "סמית" ו-"6079".

במהלך יום עבודה, פוגש וינסטון ב"מיניסטריון האמת" את ג'וליה, פועלת במחלקת ייצור רומנים זעירים ופורנוגרפיה, אשר חולקת עם וינסטון את טינתה וספקותיה כלפי דרכי המפלגה. השניים מתאהבים במהרה. במהלך הקשר ביניהם, וינסטון יוצר קשר עם חבר ב"מפלגה הפנימית" בשם אובריאן, שוינסטון חושד שהוא חבר בארגון ההתנגדות החשאי "האחווה", שמטרתו היא הפלת הדיקטטורה של המפלגה והאח הגדול.

עם זאת, בהמשך מתגלה כי אובריאן הוא למעשה סוכן של משטרת המחשבות, שעקבה אחרי וינסטון במשך שבע שנים. בסופו של הספר נתפסים וינסטון וג'וליה בידי המפלגה והם מובאים אל "מיניסטריון האהבה" (הכלא של המפלגה). לאחר עינויים פיזיים ומנטליים קשים, מתוודה וינסטון על "פשעיו" כלפי המפלגה, אך עדיין אינו נשבר: גרעין האישיות הפנימי שלו ובפרט העוינות של כלפי האח הגדול, נותר כשהיה. בעקבות עקשנותו, מובא וינסטון על ידי החוקר אובריאן אל "חדר 101". בחדר זה מתעמת כל אסיר עם הדבר המפחיד אותו ביותר, במקרה של וינסטון – להיאכל בחיים על ידי חולדות. בעקבות הפוביה שלו, וינסטון בוגד בג'וליה ולאחר שמקרבים אותו לכלוב העכברושים זועק וינסטון "עשו זאת לג'וליה! לא לי!", זוהי נקודת השבירה הפסיכולוגית שלו. מכאן ואילך הוא בובה שמופעלת על ידי אובריאן, חוקרו והאדם שמחנך אותו מחדש. כל ניסיון של וינסטון לפתח מחשבה עצמאית או להביע התנגדות נכשל לאחר שוינסטון נאלץ לקבוע ש-"2 + 2 = 5", שהוא ביטוי שגוי מבחינה מתמטית שנכנס ללקסיקון כדי לייצג ציות לאידאולוגיית המפלגה בכל מחיר, גם על פני אמת ועובדות רציונליות.

בסופו של דבר, העינויים הפכו את וינסטון לחבר מפלגה צייתן, שאוהב באמת ובתמים את "האח הגדול" ונאמן לו בכל מחיר.

==קישורים חיצוניים==
* 

קטגוריה:מהפכנים בדיוניים
קטגוריה:1984 (ספר)
ליל הילדא

ליל היָלְדָא (בפרסית: شب یلدا, שָאבּ יָלְדָא) או ליל צ'לה (בפרסית: شب چلّه, שאב צ'לה) הוא חג פרסי במקורו, הנחגג באיראן, אפגניסטן, כורדיסטן העיראקית, אזרבייג'ן, וטורקיה בלילה הארוך ביותר בשנה, או "נקודת ההיפוך החורפית".

== שמות ==
בלוח השנה הפרסי המסורתי ישנן שלוש תקופות של 40 יום בשנה המכונות צ'לות (צ'לה פירושה הארבעים): אחת בקיץ, ושתיים בחורף.<ref name=":0"></ref> שתי תקופות החורף ידועות כתקופת "הצ'לה הגדולה" (40 ימים מלאים), ומייד אחריה "הצ'לה הקטנה" (20 לילות + 20 ימים = 40 לילות וימים).<ref name=":0" /> ליל הצ'לה הוא הלילה הארוך והחשוך ביותר בשנה הפותח את תקופת ארבעים הימים הראשונה של החורף<ref></ref>, כלומר הלילה שבין היום האחרון של הסתיו ליום הראשון של החורף. שמו השני של החג "ילדא" פירושו "לידה" ונשאל מנוצרים דוברי סורית שחגגו את חג המולד בתאריך זה.<ref></ref> עם זאת יש המטילים ספק בפירוש זה, וטוענים כי המונח "דא" ב"ילדא" מקורו מהשפה האוסטית ופירושו "יישות אלוהית".<ref></ref> 

== תאריך החג ==
החג נחגג בלילה של נקודת ההיפוך החורפית, וחל בדרך כלל בלילה שבין ה-20 וה-21 בדצמבר (± יום) לפי הלוח הגרגוריאני, שהוא היום האחרון של החודש התשיעי (אזאר) ליום הראשון של החודש העשירי (דיי) לפי לוח השמש האיראני.

== היסטוריה ==
הפסטיבל היה קיים בתרבויות העתיקות ביותר, כולל אלו של מסופוטמיה ומצרים, והמסורת יושמה מאוחר יותר בדת הזורואסטרית של הפרסים. הפירוש הזורואסטרי הוא שביום האחרון של החודש אזאר שהוא הלילה הארוך ביותר בשנה הכוחות של אהרימן (הרוח הרעה) הם החזקים ביותר. יום המחרת, היום הראשון של חודש דיי, נקרא חורמרוז (יום השמש) והוא שייך לאהורא מזדא, אל האור והחכמה. הפסטיבל מייצג באופן סמלי את ניצחון הכוחות הטובים על הכוחות האהרימניים (הרעים) – האור מתחיל לגבור והימים מתארכים.<ref></ref>

בנובמבר 2022, הוכר החג על ידי אונסק"ו ברשימה המייצגת של המורשת התרבותית הבלתי מוחשית של האנושות.<ref name=":1" />

== מנהגי החג ==
במסורת הזורואסטרית הלילה הארוך והחשוך ביותר בשנה היה מבשר רעות במיוחד, ומנהגי החג היו במקור מנהגים שנועדו להגן על אנשים מפני היישויות הרעות בזמן זה. הומלץ לאנשים להישאר ערים רוב הלילה, שלא יפגע בהם אסון, ואנשים נאספו בקבוצות חברים וקרובי משפחה, חילקו את הפירות האחרונים שנותרו מהקיץ ומצאו דרכים להעביר בבטחה יחד את הלילה הארוך. במסגרת החג נהוג להתכנס, לרוב בביתם של הסבא והסבתא, לבלות ולאכול ביחד. נהוג להכין שולחן מעוטר בסדרה של חפצים ומאכלים סמליים: מנורה לסמל אור, מים המסמלים ניקיון, ופירות אדומים כמו רימונים, אבטיחים, סלק, שיזף וענבים המסמלים חמימות.<ref name=":1"></ref> כמו כן נפוץ לאכול פירות יבשים ואגוזים וממתקים ייחודיים לחג.

מנהג נוסף בחג הוא לספר סיפורים והקראת שירה. המשורר הפופולרי ביותר ב"ליל הילדא" הוא חאפז, משורר פרסי מהמאה ה-14 שאוסף שיריו נמצא כמעט בכל בית באיראן.

למרות שבבסיסו זהו חג בו יש סגידה לשמש, משנת 2008 הוכר החג באיראן כחג רשמי על ידי המשטר האסלאמי.

== גלריה ==
<gallery mode="packed" heights="150">
קובץ:L04vb2pizbcs.jpg|סידור שולחן מסורתי בליל הילדא
קובץ:Persian Lady recites Hafez Poems in Yalda Night.jpg|הקראת שירה בליל ילדא
קובץ:Sarpol-e Zahab Yalda Night 1.jpg|חגיגות ליל הילדא באיראן
קובץ:Yalda Night Isfahan a.jpg|עוגות לחג הילדא באספאהן
קובץ:KafBeex a kind of sweet in iran.jpg|קפביך, ממתק מסורתי לחג, בטקס ציבורי במשהד
</gallery>

== קישורים חיצוניים ==

*

== הערות שוליים ==

קטגוריה:איראן: תרבות
קטגוריה:אירועים בחודש דצמבר
מואה רחבת-מקור

מואה רחבת-מקור (שם מדעי: Euryapteryx curtus) הוא מין נכחד של עוף ענקי מסדרת הדינורניטיים, אשר התקיים בניו זילנד בין הפליסטוקן להולוקן. מואה זו התגלתה הן באי הצפוני והן באי הדרומי וכן באי סטיוארט והתגלו ביצים מאובנות רבות שלו. מין זה תואר בידי ריצרד אוון ב-1846. עם זאת הוא שויך לסוג דינורניס והסוג החדש סווג ב-1874 בידי החוקר הגרמני יוליוס פון האסט . כיום רואים בו קרוב של מואה מזרחית, אשר התקיים ביערות האי הדרומי.

מואה זה היה קטן יחסית ובעל מבנה עגלגל וכבד ובעל רגליים קצרות, כך שאולי דמה מעט לקזואר מודרני. הוא הגיע לגובה של מטר אחד בזכרים ו-1.3 מטר בנקבות והגיע למשקל של 20 ק"ג בממוצע. אצל מין זה הייתה דו-צורתיות זוויגית וחלק מהפרטים היו גדולים פי שניים מאחרים.

מואה זו התקיימה בסביבות סבכי שיחים ועשבים גבוהים ובהם חיפשה פירות, עלים נמוכים וחרקים. בדומה לשאר המואות הוא נכחד עם הגעת ראשוני האנשים לניו זילנד, בסביבות שנת 1,500.

==קישורים חיצוניים==

קטגוריה:בעלי חיים שתוארו ב-1846
קטגוריה:טקסונים שתוארו בידי ריצ'רד אוון
קטגוריה:דינורניטיים
קטגוריה:מאובני טקסונים שתוארו ב-1874
פכיאורניס

פכיאורניס (שם מדעי: Pachyornis; מילולית: "עוף מעובה") הוא סוג נכחד של עופות גדולים חסרי יכולת תעופה מסדרת הדינורניטיים, אשר התקיימו בניו זילנד בין הפליסטוקן להולוקן. בדומה לקרוביו הוא נכחד עם הגעת האדם לניו זילנד בשנת 1500 בקירוב.
== סיווג ==
סוג זה תואר ב-1891 בידי החוקר האנגלי ריצ'רד ליידקר . ידועים שלושה מינים מזוהים שלו: Pachyornis elephantopus, Pachyornis australis ו-Pachyornis geranoides ושני מינים ללא שם המכונים: Pachyornis A ו-Pachyornis B.
== מאפיינים ==
עוף זה היה קרוב של מואה רחבת-מקור ומואה מזרחית אך היה כבד משתיהן. המין הגדול ביותר בסוג היה Pachyornis elephantopus, אשר הגיע לגובה של כ-1.8 מטר ולמשקל של כ-145 ק"ג, מה שהופך אותו לשני בגודלו בין המואות לאחר הדינורניס הענק. ביציהם של עופות אלה הגיעו לאורך 226 מ"מ ורוחב של 158 מ"מ.

מואה כבדה זו הייתה בעלת רגליים עבות וחזקות, מהם קיבלה את שמה ובעלת כנפיים מנוונות. היא ניזונה מצמחייה קרקעית ומעלים וזרעים וחיה בסביבות שיחים או בתות ויערות יבשים. חלק מהמואות התקיימו באזורי אחו אלפיני, סביב העיר נלסון וכנראה נוצותיהם הותאמו להגנה מהקור. בניו זילנד לא היו טורפים יבשתיים, כך שהסכנה היחידה שלהם הגיע מעיט האסטי הענקי שנכחד לצידם עם בוא האדם לאיים.

==קישורים חיצוניים==

קטגוריה:בעלי חיים שתוארו ב-1891
קטגוריה:טקסונים שתוארו בידי ריצ'רד ליידקר
קטגוריה:דינורניטיים
קטגוריה:מגה-פאונה נכחדת של אוקיאניה
קטגוריה:מאובני טקסונים שתוארו ב-1891
מערת חלמטה

מערת חלמטה היא אתר ארכאולוגי ליד דוהוק באזור כורדיסטן העיראקית. המערות מכילות גילופי תבליט אשורי.

המערה ממוקמת שבעה קילומטרים דרומית-מערבית לדוהוק, מעל הכפר גברקה. האתר מורכב מ"ארבעה תבליטים נאו-אשוריים שנחצבו בצלע המצוק מעל הכפר מלתאאי". אורכם של התבליטים כשישה מטרים וגובהם של שני מטרים. התבליטים מציגים תהלוכה של תשע דמויות, וצלמו לראשונה על ידי החוקרת הבריטית גרטרוד בל ב-1909.<ref name=":0"></ref>

התבליטים "מתארים את המלך האשורי סוגד לאלוהויות העיקריות בפנתיאון המסופוטמי" ומתוארכים משנת 704 לפנה"ס עד 681 לפנה"ס.<ref></ref> כמו בתבליטים בחיניס , התבליטים במערת חלמטה "קשורים למערכת התעלות הצפונית שנבנתה על ידי המלך האשורי סנחריב (ז' 704-681 לפנה"ס) כדי להוביל מים לעיר בירתו נינוה".<ref></ref>

התבליטים ייחודיים משום ש"בניגוד לדוגמאות אחרות של אמנות מלכותית אשורית, שבהן המלך מיוצג בסגידה לסמלים של אלים, תבליטים אלה מראים את המלך מחווה מול אלוהויות אנתרופומורפיות, או אלים בצורת אדם".<ref></ref>

בשנת 2016 היה צורך לנקות ולשחזר את התבליטים לאחר שוונדלים ריססו עליהם דגל כורדיסטן.<ref></ref> בפברואר 2018 הוציאו גנבים חלק מגילופי התבליט. "ליצירה הארכאולוגית שנגנבה קוראים סנחריב", אמר ניווין מוחמד, ראש האגף המשפטי במנהל הארכאולוגיה של דוהוק.<ref></ref> התקריות הללו גברו בשנים האחרונות, ורשויות מחוז כורדיסטן ספגו ביקורת על כך שלא עשו מספיק כדי למנוע את מחיקת המורשת התרבותית האשורית באזור.<ref></ref>

==קישורים חיצוניים==

== הערות שוליים ==

קטגוריה:עיראק: אנדרטאות
קטגוריה:כורדיסטן
קטגוריה:עיראק: אתרים ארכאולוגיים
אי המטמון (סרט, 1973)

אי המטמון (באנגלית: Treasure Island) הוא סרט הרפתקאות מונפש אמריקאי משנת 1973 בבימויו של האל סאתרלנד, בהפקה של Filmation, ויצא לאקרנים על ידי האחים וורנר. בעיבוד הזה לרומן באותו שם של רוברט לואיס סטיבנסון משנת 1883, ג'ים הוקינס (בדיבובו של דייווי ג'ונס) נוסע עם חברו היקאפ העכבר.

ב-1980 שודרה ברשת NBC גרסה ערוכה של הסרט כספיישל טלוויזיוני. <ref></ref>

== עלילה ==
מוקסמים מהרעיון לאתר אוצר שנקבר על ידי קפטן פלינט, סקוור טרלווני, ד"ר לייבסי וג'ים הוקינס כורתים מסע הפלגה לאיים הקאריביים. לרוע המזל, מספר רב מצוות הפיראטים הוותיק של פלינט נמצאים על סיפון הספינה, כולל לונג ג'ון סילבר.

== מדבבים ==
* ריצ'רד דוסון בתור לונג ג'ון סילבר
* דייווי ג'ונס בתפקיד ג'ים הוקינס
* דאל מקנון בתור קפטן פלינט, בן גאן
* לארי ד. מאן בתור דוקטור לייבסי
* לארי סטורץ' בתור קפטן סמולט
* ג'יין ווב בתור גברת הוקינס
* לו שיימר בתור מלח מזוקן, פיראט (ללא קרדיט)

== הפקה ==
הסרט היה חלק מסדרת Family Classics, סדרת סרטים שהוכרזה על הפקה באמצע ינואר 1972, המבוססת על מושגים בנחלת רשות הציבור בהזמנת האחים וורנר. הפקת הסרט ולאוליבר טוויסט הסתיימה בסוף 1973. תקציב הסרט הסתכם ב-1,050,000 דולר, כאשר המיליון נתנו על ידי האחים וורנר, והשאר הוכנס על ידי האולפן עצמו.<ref name="FilmationGeneration"></ref>

== הפצה ==
אי המטמון שודר לראשונה כספיישל NBC Treat Special ב-29 באפריל 1980, עם מחצית מזמן ההרצה של הסרט. את הספיישל אירחה כוכבת אורחת מיוחדת, מליסה סו אנדרסון .<ref name="FilmationGeneration"/> הסרט שוחרר לראשונה ב-VHS ב-30 בספטמבר 1997, כחלק מסדרת הסיפורים הקלאסיים של האחים וורנר. <ref>[https://www.amazon.com/Treasure-Island-VHS-Richard-Dawson/dp/B000006FY8 Treasure Island] at amazon.com, Warner Home Video.</ref> הוא שוחרר לראשונה ב-DVD ב-3 בספטמבר 2002, על ידי Warner Home Video, דרך Warner Bros. Family Entertainment. <ref>[https://www.amazon.com/Treasure-Island-Richard-Dawson/dp/B000069I18 Treasure Island] at amazon.com, Warner Home Video.</ref>

== קישורים חיצוניים ==

== הערות שוליים ==

קטגוריה:סרטי האחים וורנר
קטגוריה:סרטי אנימציה של האחים וורנר
קטגוריה:סרטי 1973
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטים מבוססי ספרים
קטגוריה:סרטי פיראטים
קטגוריה:סרטים מבוססי אי המטמון
מרפאה (אונייה)

קופת חולים על סיפון [[USS פרומתאוס , 1919–1920]]
מרפאה (אונייה) (באנגלית: Sick bay) הוא תא באונייה המשמש למטרות רפואיות.

המרפאה מכילה את ארון התרופות של האונייה, מקרר לתרופות הדורשות אחסון בקירור וארון נעול לחומרים כמו מורפיום. יש לשמור את המרפאה נעולה, כאשר המפתחות יהיו זמינים רק לרופא ולרב החובל.<ref></ref>

המונח מיושם גם על ידי חיל הנחתים של ארצות הברית.

מרפאה (אונייה) מופיעה במדע הבדיוני הפופולרי, כמו Battlestar Galactica ומסע בין כוכבים, בתור המתקן הרפואי על סיפון ספינת חלל בדיונית .<ref></ref>

== קישורים חיצוניים ==

== הערות שוליים ==

קטגוריה:אוניות
קטגוריה:מרפאות
Always Tomorrow

Always Tomorrow (בתרגום לעברית: תמיד מחר) הוא שיר של הזמרת האמריקאית-קובנית גלוריה אסטפן אשר יצא לאור ב-12 באוקטובר 1992 כסינגל הראשון מאלבום אוסף הלהיטים שלה, Greatest Hits. השיר נכתב על ידי אספן עצמה והופק על ידי אמיליו אסטפן, חורחה קאסאס וקליי אוסטוולד. מבחינה מוזיקלית השיר הוא בלדת גיטרה אקוסטית המדברת על התחלה חדשה בעקבות אסון או טרגדיה. חלק מההכנסות של השיר נתרמו לנפגעי הוריקן אנדרו.

== וידאו קליפ ==
הווידאו קליפ לשיר נחשב לקליפ פשוט יותר של אסטפן ביחס לקליפים אחרים. הקליפ לשיר מראה את הקורבנות של הוריקן אנדרו בונים את מיאמי מחדש לאחר הוריקן אנדרו. נכון לאוקטובר 2021 לקליפ יש 1.8 מיליון צפיות באתר יוטיוב.

== הצלחה מסחרית ==
השיר זכה להצלחה מתונה, כאשר הגיע למקום ה-63 בלבד במצעד האירופאי ולמקום ה-81 בארצות הברית.

== מיקומי שיא ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי גלוריה אסטפן
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:בלדות משנות ה-1990
קטגוריה:סינגלים בהוצאת אפיק רקורדס
Nobody Gets Me

"Nobody Gets Me" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS. הוא עתיד לצאת לאור לרדיו להיטים עכשוויים האמריקאי ב-10 בינואר 2023, באמצעות טופ דואוג אנטרטיינמנט ו-RCA רקורדס, כסינגל הרביעי מתוך האלבום.<ref name=USrelease></ref> הוא הגיע בשיאו למקום העשירי במצעד הבילבורד הוט 100 והגיע לעשירייה הפותחת גם בקנדה וניו זילנד.

==רקע==
ב-5 בדצמבר 2022, סיזה פרסמה קטע קצר מתוך השיר בחשבון היוטיוב שלה.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|}

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row" | ארצות הברית
| 10 בינואר 2023
| רדיו להיטים עכשוויים
| טופ דואוג RCA
|<ref name=USrelease/>
|-
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2023
קטגוריה:שירי סיזה
קטגוריה:שירים באנגלית
קטגוריה:בלדות משנות ה-2020
קטגוריה:שירי מוזיקת קאנטרי אמריקאיים
קטגוריה:שירי פולק
קטגוריה:שירי רוק אלטרנטיבי
קטגוריה:שירי זהב באוסטרליה
קטגוריה:סינגלים בהוצאת טופ דואוג אנטרטיינמט
קטגוריה:סינגלים בהוצאת RCA רקורדס
הנסל אנמנואל

הנסל אנמנואל דונאטו דומינגז (באנגלית: Hansel Enmanuel Donato Domínguez) נולד ב-24 אוקטובר 2003 בפרוור לוס מינה <ref></ref> של סנטו דומינגו, בירת הרפובליקה הדומיניקנית. אנמנואל הוא כדורסלן קטוע יד המשחק בליגת המכללות האמריקאית<ref name=":0"></ref><ref></ref>.

אנמנואל איבד את זרועו השמאלית בגיל 6 בתאונה, כאשר קיר נפל עליו<ref name=":0" /><ref name=":1"></ref>. אביו היה שחקן כדורסל ידוע ברפובליקה הדומיניקנית, ועודד את בנו להמשיך ולנסות לשחק כדורסל למרות מגבלתו, ובגיל 16 הוא היה אחד משחקני הכדורסל הבולטים בעיר הולדתו<ref name=":1" />. הוא נצפה במשחקי כדורסל רחוב בשכונת מגוריו, ובשנת 2020 קיבל חשיפה בטלוויזיה הלאומית של הרפובליקה הדומיניקנית<ref name=":1" />. בעקבות כך אנמנואל קיבל מלגת לימודים בבית הספר התיכון של רשת בתי הספר של האקדמיה הנוצרית שבעיר קיסימי שבמרכז פלורידה, והיגר לשם בינואר 2021 בגיל 17. תוך שבועות ספורים, סרטונים המציגים את ביצועיו, זכו לתפוצה רחבה מאד<ref name=":2"></ref>, ובטורניר החורף של אורלנדו התבלט במיוחד לאחר שהעמיד ממוצעים של 25 נקודות ו-11 ריבאונדים למשחק לאורך כל הטורניר<ref></ref>.

בקיץ 2021 קיבל אנמנואל את ההצעה הראשונה לשחק בליגת המכללות האמריקאית מאוניברסיטת המדינה של טנסי<ref></ref><ref></ref> ומיד אחר כך מאוניברסיטת באטון קוקמאן מדייטונה ביץ', פלורידה<ref name=":3" />. בסופו של דבר הוא חתם ביולי 2022 בקבוצת הכדורסל של אוניברסיטת נורת'ווסטרן סטייט שבמדינת לואיזיאנה. גם חתימה זו זכתה להדים בתקשורת האמריקאית<ref name=":3"></ref> ובמדינות נוספות בעולם<ref name=":2" />.

אנמנואל זכה במהלך 2022 לחוזי פרסום בחברה הפיננסית הגדולה ביותר ברפובליקה הדומיניקנית<ref></ref>, ועם חברת משקאות הספורט האמריקאית גאטורייד - בשני חוזים נפרדים<ref></ref><ref></ref>.

== ראו גם ==
* קארסון פיקט (כדורגלנית)

== קישורים חיצוניים ==
* הנסל אנמנואל - [https://www.youtube.com/watch?v=HvyByxsXcmc הרגעים הטובים ביותר] בבית ספר התיכון. יוטיוב, 2021. 8:04 דקות.
* [https://www.youtube.com/watch?v=GLZDo2hU4NI הנסל אנמנואל, שחקן נורת'ווסט במשחק ראשון בקבוצה, קליעה ראשונה והטבעה ראשונה]. יוטיוב, 2022. 2:28 דקות.
* הנסל אנמנואל - [https://www.youtube.com/watch?v=T-6Fsc8R0mE הטבעה ראשונה עבור אוניברסיטת נורת'ווסט]. יוטיוב, 2022. 0:25 דקות.

== הערות שוליים ==
Fuckin' Problems

Fuckin' Problems הוא שיר של הראפר האמריקאי אייסאפ רוקי, בהשתתפות הראפר הקנדי דרייק והראפרים האמריקאים 2 צ'יינז וקנדריק לאמאר. הוא יצא לאור ב-24 באוקטובר 2012, כסינגל השני מתוך אלבום הבכורה של רוקי, Long. Live. ASAP, ומאוחר יותר יצא לרדיו ב-27 בנובמבר 2012.

נואה "40" שביב עזר לאמנים בכתיבת השיר ואף שימש כמפיק המוזיקלי שלו לצד דרייק, שהשתמש בשם העט "סי. פאפי".<ref></ref> סטטיק מייג'ור קיבל קרדיט כתיבה שלאחר המוות על סימפול המנגינה של השיר שלא יצא של אליה, "Don't Be Jealous" (שדלף בינואר 2013 בשם "Quit Hatin'"). אף על פי שלא זכה לקרדיט, בשיר אינטרפולציה לשירו של אול דירטי באסטרד, "Shimmy Shimmy Ya". השיר הועמד לפרס גראמי לשיר הראפ הטוב ביותר.

==וידאו קליפ==
הווידאו קליפ, בבימוים של סאם לקה וקלארק ג'קסון, הוצג בבכורה ב-3 בדצמבר 2012 ב-.<ref></ref>

==רמיקסים==
הראפר טייגה הוציא פריסטייל על מקצב השיר במיקסטייפ שלו, 187, בשנת 2012. ליל ויין כלל פריסטייל על המקצב במיקסטייפ Dedication 5 לצד קיד קיד ויורו. פריסטיילים ורמיקסים אחרים לשיר בוצעו על ידי ריק רוס (עם סטאלי), טריי סונגז, ג'ואל אורטיז וקווין מקאל, בין היתר.

==קבלה ביקורתית==
מגזין קומפלקס דירג את השיר במקום ה-21 ברשימת 50 השירים הטובים ביותר לשנת 2012.<ref></ref> פיצ'פורק דירגו את השיר במקום ה-35 ברשימת 100 השירים הטובים ביותר לשנת 2013.<ref></ref> ב-XXL דורג השיר במקום ה-14 ברשימתם של השירים הטובים ביותר מהשנה.<ref></ref>

==הצלחה מסחרית==
השיר מכר למעלה משני מיליון עותקים דיגיטליים בארצות הברית עד אוקטובר 2013.<ref name="chartwatch"></ref> השיר הגיע בשיאו למקום השמיני במצעד הבילבורד הוט 100, והוא המצליח ביותר מתוך האלבום. זה גם שירו המצליח ביותר של רוקי כאמן מוביל.

== מיקומי שיא ==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×3
| 210,000
|-
! קנדה (Music Canada)
| פלטינה
| 80,000
|-
! גרמניה (BVMI)
| זהב
| 150,000
|-
! איטליה (FIMI)
| זהב
| 35,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×6
| 6,000,000
|-
! colspan="3" |סטרימינג
|-
! דנמרק (IFPI Danmark)
| פלטינה
| 1,800,000
|}

==קישורים חיצוניים==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי אייסאפ רוקי
קטגוריה:שירי דרייק
קטגוריה:שירי 2 צ'יינז
קטגוריה:שירי קנדריק לאמאר
קטגוריה:שירים באנגלית
קטגוריה:שירי זהב בגרמניה
קטגוריה:שירי פלטינה בקנדה
קטגוריה:שירי פלטינה משולשת באוסטרליה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת RCA רקורדס
ארנסט פרידריך, מרקיז באדן-דורלאך

ארנסט פרידריך, מרקיז באדן-דורלאך (בגרמנית: Ernst Friedrich von Baden-Durlach; 17 באוקטובר 1560 – 14 באפריל 1604) שלט בחלק הצפוני של מרקיזות באדן-דורלאך. הוא עלה לשלטון כשהגיע לבגרות ב-1584. הוא הקים את הגימנסיה אילוסטריי הראשונה במרקיזות. המרתו מלותרניות לקלוויניזם וכיבושיו בבאדן העליונה גרמו לסכסוכים חמורים - אפילו עם הקיסר - שהשלכותיהם פגעו בבאדן התחתית ובסופו של דבר גם הובילו לאובדן שטחים.

== ביוגרפיה ==
ארנסט פרידריך היה בנם הבכור של קרל השני, מרקיז באדן-דורלאך ואנה מוולדנץ. משנת 1577 ואילך, הוא קיבל את חינוכו בחצר האפוטרופוס שלו, הדוכס הלותרני לואי השלישי מוירטמברג.

=== העוצרות 1577–1584 ===
לאחר מות אביו, הוקמה מועצת עוצרות, המורכבת מאמו אנה, לודוויג השישי, הנסיך הבוחר מפפאלץ (עד 1583), פיליפ לודוויג, רוזן פפאלץ-נויבורג ולודוויג השלישי, דוכס וירטמברג. המועצה שלטה מטעמו במרקיזות באדן-דורלאך אשר ירש אותה כקטין.

=== חלוקת השטחים ===
ארנסט פרידריך ובנו השני של קרל השני, יאקוב, רצו שניהם לשלוט בנחלה. צוואתו האחרונה של קרל השני אסרה זאת, אך היא לא נחתמה, ולכן החליטו האפוטרופוסים הנותרים לחלק את המדינה. ארנסט פרידריך קיבל את באדן התחתית, כולל הערים הגדולות דורלאך ופפורצהיים. <ref>Baumann, p. 21-22</ref>

אחיו הצעירים יאקוב וגאורג פרידריך קיבלו גם הם חלקים מהמרקיזות, כך שהארץ חולקה עוד מעבר לחלוקה הקיימת לבאדן-דורלאך ובאדן-באדן. מרקיזות באדן-הכברג נפלה בחזרה לארנסט פרידריך ב-1590 לאחר מותו של יאקוב. אחיו הצעיר, גאורג פרידריך, הצליח לאחד מחדש את כל מרקיזות באדן-דורלאך לאחר מותו של ארנסט פרידריך.

=== נישואים ===
ארנסט פרידריך התחתן ב-21 בדצמבר 1585 עם אנה ממזרח פריזיה, בתו של אדזארד השני, רוזן מזרח פריזיה ואלמנתו של האפוטרופוס שלו, אולם לא נולדו להם ילדים.

== אילן יוחסין ==

== קישורים חיצוניים ==

== הערות שוליים ==

קטגוריה:גרמנים במאה ה-16
קטגוריה:בית צרינגן
קטגוריה:ילידי 1560
קטגוריה:נפטרים ב-1604